
Uznesenie Okresný súd v Prievidzi o návrhu Okresnej prokuratúry v Prievidzi so sídlom M. Mišíka 22, Prievidza na obmedzenie spôsobilosti na právne úkony A. B., nar. XX.XX.XXXX, bytom A. C. D. D. XXX, B. D. D., t. č. umiestnenej v E. F. F. - A. F. F. G., F. XXX/XX, zast. procesným opatrovníkom Obcou Diviaky nad Nitricou, zast. JUDr. Romanom Henčelom, advokátom so sídlom v Prievidzi, Švéniho 8, za účasti Úradu komisára pre osoby so zdravotným postihnutím so sídlom v Bratislave, Račianska 153, za účasti Krajskej prokuratúry Trenčín so sídlom v Trenčíne, Legionárska 7158/5, o ustanovení hmotnoprávneho opatrovníka obmedzenej v spôsobilosti na právne úkony, takto rozhodol: I. Za hmotnoprávneho opatrovníka obmedzenej, A. B., nar. XX.X.XXXX, bytom B. D. D., A. C. D. D. H. XXX umiestnenej v E. F. F. A. so sídlom v Myjave, Staromyjavská 889/77 u s t a n o v u j e Obec Diviaky nad Nitricou, IČO: 00318360, ktorého právom aj povinnosťou je starať sa o obmedzenú, preberať za ňu dôchodok, zastupovať ju pred finančnými inštitúciami, štátnymi orgánmi, orgánmi verejnej správy, orgánmi miestnej samosprávy, súdmi, notárskymi úradmi, orgánmi činnými v trestnom konaní, inými právnickými osobami, zastupovať ju pri uzatváraní právnych úkonov a rozhodovať o jej zdravotnej a sociálnej starostlivosti. II. Úkony presahujúce rámec bežnej veci III. Opatrovník je
podliehajú
schváleniu súdom.
p o v i n n ý predkladať súdu jedenkrát ročne správu o svojej činnosti.
IV. Štátu náhradu trov konania
nepriznáva. odôvodnenie:
1. Rozsudkom Okresného súdu Prievidza č.k. 11Ps/4/2023-160 zo dňa 28.5.2024 bola A. B. obmedzená v spôsobilosti na právne úkony v rozsahu uvedenom vo výroku I. rozsudku. Výrokom II. bolo za opatrovníka obmedzenej ustanovené E. F. F. - A., F. XXX, G., ktorému vo výrokoch III., IV. rozsudku bol vymedzený rozsah jeho práv a povinností, ktoré mu z výkonu opatrovníctva vyplývali. 2. Proti výrokom II., III., IV. rozsudku ustanovený hmotnoprávny opatrovník podal odvolanie z dôvodu, že opatrovník je vo vzťahu k opatrovancovi v konflikte záujmov, a to najmä z dôvodu, že je s ním v zmluvnom vzťahu na základe zmluvy o poskytovaní služieb v ich zariadení, a teda opatrovanec poskytuje finančné plnenia, resp. odmenu za poskytované služby zo strany opatrovníka. Z dôvodu zachovania transparentnosti vzťahov nebolo vzhľadom na uvedené vhodné ustanoviť E. F. F. - A. za opatrovníka opatrovancovi. Okresný súd mal prihliadnuť na povahu vzťahu medzi opatrovníkom a opatrovaným, ako aj všetky okolnosti, ktoré znemožňujú opatrovníkovi túto úlohu spoľahlivo vykonávať a zabezpečiť najmä zastupovanie pred súdmi, orgánmi verejnej správy, peňažnými a finančnými ústavmi, v majetkových veciach, orgánmi činnými v trestnom konaní, notárskymi úradmi a spravovať jeho veci tak, aby neutrpel žiadnu ujmu na svojich majetkových právach. Nebolo možné spravodlivo očakávať od opatrovníka výkon
jeho opatrovníctva v najlepšom záujme opatrovanca, preto navrhol, aby odvolací súd zmenil napadnuté rozhodnutie tak, že sám rozhodne o ustanovení iného opatrovníka. 3. Krajský súd v Žiline uznesením č.k. 14CoPs/17/2024-246 zo dňa 14.1.2025 rozsudok Okresného súdu Prievidza č.k. 11Ps/4/2023-160 zo dňa 28. mája 2024 v napadnutých výrokoch II., III., IV., V., VI. zrušil a vec mu vrátil na ďalšie konanie a nové rozhodnutie. Súčasne uznesením č.k. 14CoPno/8/2024-240 zo dňa 14.4.2025 nariadil neodkladné opatrenie, ktorým ustanovil osobe obmedzenej v spôsobilosti na právne úkony opatrovníka, Obec B. D. D. do právoplatnosti rozhodnutia vo veci samej vedenej na tunajšom súde pod sp. zn. 11Ps/4/2023 v časti týkajúcej sa ustanovenia opatrovníka. Ustanovenému opatrovníkovi bol súčasne vymedzený rozsah jeho práv a povinností vo vzťahu k osobe obmedzenej v spôsobilosti na právne úkony. 4. Podľa § 248 ods. 1, 2 CMP, konanie o obmedzení spôsobilosti na právne úkony je spojené s konaním o ustanovení opatrovníka podľa § 272 až 277. Ak súd rozhodne o obmedzení spôsobilosti na právne úkony, vo výroku rozsudku vymedzí rozsah, v akom spôsobilosť osoby na právne úkony obmedzil a ustanoví jej opatrovníka. 5. Podľa § 272 CMP, súd ustanoví opatrovníka fyzickej osobe, ak tak ustanovuje osobitný predpis. 6. Podľa § 274 ods. 2 CMP v uznesení, ktorým ustanovuje opatrovníka, súd vymedzí rozsah opatrovníckych práv a povinností v súlade s účelom, na ktorý bol opatrovník ustanovený. 7. Podľa § 275 CMP súdom ustanovený opatrovník vykonáva svoje práva a povinnosti riadne a dbá na pokyny súdu. 8. Podľa § 277 ods. 1 a 2 CMP, súd dohliada na spôsob výkonu funkcie opatrovníka. Súd opatrovníka odvolá, ak stratí spôsobilosť na výkon funkcie, porušuje povinnosti, zneužíva svoje práva alebo z iných vážnych dôvodov. 9. Podľa § 27 ods. 2 Občianskeho zákonníka, zákonným zástupcom fyzickej osoby, ktorého súd rozhodnutím pozbavil spôsobilosti na právne úkony alebo ktorého spôsobilosť na právne úkony súd rozhodnutím obmedzil, je súdom ustanovený opatrovník. 10. Podľa § 27 ods. 3 Občianskeho zákonníka, ak sa za opatrovníka nemôže ustanoviť príbuzný fyzickej osoby ani iná osoba, ktorá spĺňa podmienky pre ustanovenie za opatrovníka, ustanoví súd za opatrovníka orgán miestnej správy, prípadnej jeho zariadenie, ak je oprávnené vystupovať svojím menom ( § 18 ods. 1). 11. Podľa § 8 ods. 12 Zákona č. 448/2008 Z.z. o sociálnych službách, poskytovateľ sociálnej služby alebo zamestnanec poskytovateľa sociálnej služby nemôže byť ustanovený za opatrovníka prijímateľa sociálnej služby v zariadení, v ktorom prijímateľovi sociálnej služby poskytuje sociálnu službu. Obmedzenie podľa prvej vety neplatí, ak štatutárny orgán poskytovateľa sociálnej služby alebo zamestnanec poskytovateľa sociálnej služby je blízka osoba prijímateľa sociálnej služby. 12. Podľa § 93 Vyhlášky Ministerstva spravodlivosti Slovenskej republiky č. 543/2005 Z.z. o Spravovacom a kancelárskom poriadku pre okresné súdy, krajské súdy, Špecializovaný trestný súd a vojenské súdy, súd uloží opatrovníkovi, ktorý bol ustanovený osobe pozbavenej spôsobilosti na právne úkony alebo obmedzenej v spôsobilosti na právne úkony, povinnosť predkladať súdu najmenej dvakrát do roka správy o opatrovancovi a správy o nakladaní s jeho majetkom v lehotách, ktoré určí. 13. Podľa § 1 ods. 1 a 2 Zákona č. 369/1990 Zb. o obecnom zriadení, v znení neskorších predpisov, obec je samostatný územný samosprávny a správny celok Slovenskej republiky; združuje osoby, ktoré majú na jej území trvalý pobyt. Obec je právnickou osobou, ktorá za podmienok ustanovených zákonom samostatne hospodári s vlastným majetkom a vlastnými príjmami. Základnou úlohou obce pri výkone samosprávy je starostlivosť o všestranný rozvoj jej územia a o potreby jej obyvateľov. Obci pri výkone samosprávy možno ukladať povinnosti a obmedzenia len zákonom a na základe medzinárodnej zmluvy. 14. Podľa § 3 ods. 1 citovaného zákona, obyvateľom obce je osoba, ktorá má na území obce trvalý pobyt.
15. Podľa § 4 ods. 3 písm. p) citovaného zákona, v znení neskorších predpisov, obec pri výkone samosprávy najmä plní úlohy na úseku sociálnej pomoci v rozsahu podľa osobitného predpisu. 16. Tunajší súd po doplnení dokazovania za hmotnoprávneho opatrovníka osobe obmedzenej v spôsobilosti na právne úkony v súlade s cit ust. § 27 ods. 3 Občianskeho zákonníka ustanovil Obec Diviaky nad Nitricou, ktorá s ustanovením súhlasila. Pokiaľ nie je možné za opatrovníka ustanoviť žiadneho z príbuzných alebo žiadnu inú vhodnú osobu, súd ustanoví ako opatrovníka jednotku územnej samosprávy, ktorá má ako právnická osoba spôsobilosť mať práva a povinnosti (§ 18 ods. 1 a 2 Občianskeho zákonníka), prípadne jeho zariadenie, ktoré je oprávnené vystupovať svojim menom (§ 27 ods. 3 Občianskeho zákonníka), tzv. verejného opatrovníka. Ustanovenie verejného opatrovníka nie je viazané na jeho súhlas. Nie je pritom rozhodná okolnosť, či sú v tomto zariadení vytvorené už všetky organizačné predpoklady pre výkon funkcie opatrovníka (R 54/1984). Vykonaným dokazovaním nebola zistená žiadna fyzická osoba v príbuzenskom vzťahu s obmedzenou, prípadne iná osoba, ktorá by spĺňala podmienky pre ustanovenie za hmotnoprávneho opatrovníka, ktorá by s ňou mala pravidelný kontakt a blízky vzťah k nej. Takou osobou podľa názoru súdu nebola ani G. D., u ktorej sa v konaní preukázalo, že nie je vhodnou osobou, opatrovníctvo by nebolo na prospech obmedzenej vzhľadom na osobné pomery G. D., ktorá žije v zahraničí so svojou rodinou. Okrem toho nie je príbuznou vo vzťahu k obmedzenej, má školopovinné, maloleté deti, o ktoré sa stará a neposkytla ani v minulosti obmedzenej zdravotnú starostlivosť akú potrebovala. Bol preukázaný aj negatívny vzťah obmedzenej k jej osobe. Ani obmedzená neuviedla žiadneho príbuzného, s ktorým by bola v pravidelnom osobnom, prípadne inom kontakte. Pokiaľ príbuzný obmedzenej v budúcnosti prejaví záujem o vykonávanie funkcie hmotnoprávneho opatrovníka, môže sa samostatným návrhom domáhať zmeny opatrovníka. Súčasne súd vymedzil práva a povinnosti opatrovníka v rozsahu, ako je uvedené vo výrokovej časti tohto rozhodnutia tak, aby bola zabezpečená ochrana práv a právom chránených záujmov osoby obmedzenej v spôsobilosti na právne úkony. Uložil opatrovníkovi jedenkrát ročne podávať správu o hospodárení s majetkom obmedzenej v súlade s § 93 Vyhl. č. 543/2005 Z.z. o Spravovacom a kancelárskom poriadku pre okresné súdy, krajské súdy, Špecializovaný trestný súd a vojenské súdy, v znení neskorších predpisov. 17. O trovách konania bolo rozhodnuté podľa § 58 a § 52 CMP tak, že štátu náhrada trov konania nebola priznaná, pretože návrh na obmedzenie spôsobilosti A. B. bol podaný dôvodne. Poučenie: Proti tomuto rozhodnutiu je prípustné odvolanie. Odvolanie sa podáva v lehote 15 dní od doručenia rozhodnutia na súde, proti ktorého rozhodnutiu smeruje, písomne v štyroch vyhotoveniach. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 62 ods. 1, 2 CMP, odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného predpisu, Zákona č. 233/1995 Z.z. o exekútoroch a exekučnej činnosti.

